кратки вицове за Ядене
Едно младо семейство поканило кума си на гости.
Основното ядене било боб яхния. А пък, за да се отсрамят - сложили на масата и една голяма чиния с нарязана луканка, с идеята - от нея да си вземат всички. Гостът обаче, не обърнал никакво внимание на фасула. Вместо това - придърпал към себе си тарелката със сухия колбас. И почнал да боде юнашки с вилицата. Домакинът се прокашлял лекичко и подхвърлил:
- Заповядай, куме - и от боба!
Оня въобще не дал ухо на предложението. И продължил да лапа луканка като не видял!
Младият съпруг повторил с подчертана любезност:
- Заповядай, куме - и от боба!
Оня отвърнал:
- Ааа, няма нужда! С луканката ми е голям рахат!
Тогава, домакинът пуснал тънък намек:
- А, бе, рахат, рахат, ама тая луканка е доста скъпичка!
Кумът размахал тежко пръст и казал поучително:
- От мен да знаеш - заслужава си парите!